
Rinkos konsultacijos dalyviams ir kitiems suinteresuotiems asmenims
Siunčiama CVP IS priemonėmis


ATSAKYMAI Į TIEKĖJŲ KLAUSIMUS/SIŪLYMUS, GAUTUS PLANUOJAMO VIEŠOJO PIRKIMO „MEDICINOS ĮRANGA (OFTALMOLOGINIS CHIRURGINIS MIKROSKOPAS)“ RINKOS KONSULTACIJOS METU

Planuojamo vykdyti viešojo pirkimo „Medicinos įranga (Oftalmologinis chirurginis mikroskopas)“ reikalavimų/sąlygų paaiškinimas gavus iš rinkos konsultacijos dalyvių paklausimus, pastebėjimus ir siūlymus. 
Klausimas:
Dėl techninės specifikacijos 1.2.2 punkte nurodyto reikalavimo „Reikalavimai stovui: Su stabdžiais, fiksuojančiais mikroskopą darbinėje padėtyje“. Tiekėjas siūlo reikalavimą patikslinti, nurodant „Stovo pagrindas su 4 ratukais ir stabdžiais”.
Atsakymas:
Atsižvelgiant į rinkos konsultacijos metu gautą tiekėjo siūlymą dėl techninės specifikacijos 1.2.2 punkte nurodyto reikalavimo, priimtas sprendimas patikslinti techninės specifikacijos 1.2.2 punkte nurodytą reikalavimą bei nauja redakcija jį išdėstyti taip:

	1.2.
	Reikalavimai stovui:
	2. Stovo pagrindas su 4 ratukais ir stabdžiais.



Klausimas:
Dėl techninės specifikacijos 1.3 punkte nurodyto reikalavimo „Valdymo ir kontrolės sąsaja. Prisilietimu valdomas grafinis ekranas“. Tiekėjas siūlo reikalavimą patikslinti, nurodant „Prisilietimu valdomas ekranas”.
Atsakymas:
Atsižvelgiant į rinkos konsultacijos metu gautą tiekėjo siūlymą dėl techninės specifikacijos 1.3 punkte nurodyto reikalavimo, priimtas sprendimas patikslinti techninės specifikacijos 1.3 punkte nurodytą reikalavimą bei nauja redakcija jį išdėstyti taip:

	1.3.
	Valdymo ir kontrolės sąsaja
	Prisilietimu valdomas ekranas



Klausimas:
Dėl techninės specifikacijos 1.6 punkte nurodyto reikalavimo „Maksimalus pasiekiamas atstumas ne mažiau kaip 130 cm (nuo stovo (arba nuo stovo centrinės ašies) iki objektyvo)“. Tiekėjas prašo „<...> skirti papildomų naudingumo balų jeigu maksimalus pasiekiamas atstumas ne mažiau kaip 150 cm. Atsižvelgiant į tai, kad techninėje specifikacijoje esantis reikalavimas: "Ne mažiau kaip 130 cm (nuo stovo (arba nuo stovo centrinės ašies) iki objektyvo)" leidžia dviprasmišką interpretaciją ir gali sukelti skirtingus matavimo būdus <...>“, ir „<...> patikslinti šį parametrą, aiškiai nurodant vienintelį vertinimo metodą. Siūlome formulavimą: "Atstumas nuo mikroskopo stovo centrinės ašies iki centrinės optikos dalies turi būti ne mažesnis kaip XXX cm.". Tokiu būdu būtų užtikrintas vienodas reikalavimo supratimas ir išvengta skirtingų skaičiavimo metodikų“.
Atsakymas:
Perkančioji organizacija pažymi, kad oftalmologinio chirurginio mikroskopo techninė specifikacija yra parengta atsižvelgiant į Viešosios įstaigos Respublikinės Šiaulių ligoninės (toliau – ligoninė) poreikius, perkamos prekės pobūdį, svarbą, pirkimo ypatumus ir kitus reikšmingus kriterijus. Perkančioji organizacija paaiškina, kad techninėje specifikacijoje reikalaujamas funkcionalumas aprašytas su dviem aiškiai ir nedviprasmiškai nurodytomis alternatyvomis, kurios ne tik atitinka minimalius ligoninės poreikius, bet ir užtikrina didesnę galimų pirkime dalyvauti tiekėjų konkurenciją. Perkančioji organizacija, atsižvelgdama į ligoninės poreikius ir siekdama neriboti galimų pirkime dalyvauti tiekėjų konkurencijos, priima sprendimą neatsižvelgti į tiekėjo prašymą ir techninės specifikacijos 1.6 punkte nurodyto reikalavimo nekeisti.

Klausimas:
Dėl techninės specifikacijos 1.12 punkte nurodyto reikalavimo „Motorizuota fokusavimo sritis ne mažiau kaip 50 mm“. Tiekėjas prašo „<...> skirti naudingumo balų jeigu motorizuota fokusavimo sritis daugiau kaip 70 mm“.
Atsakymas:
Perkančioji organizacija pažymi, kad techninėje specifikacijoje reikalaujama motorizuota fokusavimo sritis atitinka ligoninės poreikius.  Perkančioji organizacija, siekdama neriboti galimų pirkime dalyvauti tiekėjų konkurencijos, priima sprendimą neatsižvelgti į tiekėjo prašymą suteikti papildomus balus už siūlomą didesnę motorizuotą fokusavimo sritį.

Klausimas:
Dėl techninės specifikacijos 1.13 punkte nurodyto reikalavimo „Pagrindinio mikroskopo bendras didinimas keičiamas ne siauresnėse ribose kaip nuo 5,1x iki 21x“. Tiekėjas prašo „<...> skirti naudingumo balų jeigu pagrindinio mikroskopo bendras didinimas keičiamas platesnė ribose kaip nuo 4,5÷23,5x“.
Atsakymas:
Perkančioji organizacija pažymi, kad techninėje specifikacijoje reikalaujamos pagrindinio mikroskopo bendro didinimo keitimo ribos atitinka ligoninės poreikius, todėl netikslinga atsižvelgti į tiekėjo prašymą ir suteikti papildomus balus už siūlomas platesnes pagrindinio mikroskopo bendro didinimo keitimo ribas.

Klausimas:
Dėl techninės specifikacijos 1.17.1.1 punkte nurodyto reikalavimo „Reikalavimai asistento binokuliarui: pilnai integruotas“. Tiekėjui šis techninės specifikacijos reikalavimas yra neapibrėžtas ir neaiškus: ką reiškia pilnai integruotas, ar jis yra kartu sujungtas.
Atsakymas:
Perkančioji organizacija, atsižvelgdama į šią tiekėjo pastabą, priima sprendimą patikslinti techninės specifikacijos 1.17.1.1 punkte nurodytą reikalavimą bei nauja redakcija jį išdėstyti taip:

	1.17.1.
	Reikalavimai asistento binokuliarui:
	1. Integruotas (arba kartu sujungtas).



Klausimas:
Tiekėjas prašo į techninę specifikaciją papildomai įtraukti naują reikalavimą, kad asistento binokuliaras būtų „<...> Su atskiru nuo pagrindinio mikroskopo fokusavimu“ arba už tai skirti naudingumo balų. Dėl regėjimo skirtumo, chirurgas ir asistentas gali turėti skirtingą fokusavimo tašką, todėl yra svarbu, kad asistentas galėtų pagal savo akis atlikti fokusavimą“.
Atsakymas:
Tiekėjo prašymas į techninę specifikaciją papildomai įtraukti naują reikalavimą, kuris pirkime suteiktų tiekėjui pranašumą prieš kitus galimus pirkime dalyvauti tiekėjus, yra nepriimtinas ir neatitinka ligoninės poreikių. Siekdama neriboti galimų pirkime dalyvauti tiekėjų konkurencijos, perkančioji organizacija priima sprendimą neatsižvelgti į tiekėjo siūlymą ir neįtraukti papildomo reikalavimo į techninę specifikaciją, nes, kaip galima numanyti iš parašymą pateikusio tiekėjo, esami techninės specifikacijos reikalavimai netrukdo tiekėjui teikti reikalavimus atitinkantį pasiūlymą.

Klausimas:
Dėl techninės specifikacijos 1.19 punkte nurodyto reikalavimo „XY koordinačių valdymo blokas. Judėjimo ribos ne mažiau kaip 60mm x 60mm“. Tiekėjas prašo „<...> skirti naudingumo balų jeigu XY koordinačių valdymo bloko judėjimo ribos plačiau kaip 61mm x 61mm“.
Atsakymas:
Perkančioji organizacija pažymi, kad techninėje specifikacijoje reikalaujamos XY koordinačių valdymo blokas judėjimo ribos atitinka ligoninės poreikius, todėl netikslinga atsižvelgti į tiekėjo prašymą ir suteikti papildomus balus už siūlomas platesnes judėjimo ribas.


Klausimas:
Dėl techninės specifikacijos 1.20 punkte nurodyto reikalavimo „„Anuliavimo“ mygtukas. X-Y ir fokuso automatiniam grąžinimui į pradinę/nulinę padėtį“. Tiekėjas siūlo reikalavimą patikslinti, nurodant „X-Y ir fokuso automatiniam grąžinimui į standartinę padėtį ”.
Atsakymas:
Atsižvelgiant į rinkos konsultacijos metu gautą tiekėjo siūlymą dėl techninės specifikacijos 1.20 punkte nurodyto reikalavimo, priimtas sprendimas patikslinti techninės specifikacijos 1.20 punkte nurodytą reikalavimą bei nauja redakcija jį išdėstyti taip:

	1.20.
	„Anuliavimo“ mygtukas
	X-Y ir fokuso automatiniam grąžinimui į pradinę (arba nulinę, arba standartinę) padėtį.



Klausimas:
Dėl techninės specifikacijos 1.21 punkte nurodyto reikalavimo „Stereo koaksialinė apšvietimo sistema (arba raudono akių dugno reflekso sustiprinimo sistema, arba kita lygiavertė sistema). Integruota stereo koaksialinė apšvietimo sistema (arba integruota raudono akių dugno reflekso sustiprinimo sistema, arba kita lygiavertė sistema)“. Tiekėjas atkreipia dėmesį, kad integruota stereo koaksialinė apšvietimo sistema yra naujausia ir moderniausia šiai dienai technologija, kurią turi ne vienas mikroskopo gamintojas, ir, kad stereo koaksialinė apšvietimo sistema pakeitė anksčiau naudotą raudono akių dugno reflekso sustiprinimo sistemą. Atsižvelgiant į tai, tiekėjas siūlo mikroskopus su stereo koaksialinė apšvietimo sistema siūlantiems tiekėjams suteikti papildomus balus vertinant kokybės kriterijus.
Atsakymas:
Techninėje specifikacijoje nurodytas reikalavimas, kad perkamas oftalmologinis chirurginis mikroskopas būtų su stereo koaksialine apšvietimo sistema (arba raudono akių dugno reflekso sustiprinimo sistema, arba kita lygiaverte sistema) atitinka ligoninės poreikius. Atsižvelgiant į tai, kad šį reikalavimą gali išpildyti ne vienas mikroskopo gamintojas, perkančioji organizacija sprendžia, kad atsižvelgti į tiekėjo prašymą ir suteikti papildomus balus už siūlomą mikroskopą su stereo koaksialinė apšvietimo sistema netikslinga.

Klausimas:
Dėl techninės specifikacijos 1.23.1 punkte nurodyto reikalavimo „Filtrai. Filtras įgalinantis pereiti į apšvietimo spektrą, analogišką halogeniniam apšvietimui“. Tiekėjas, norėdamas pasiūlyti lygiavertę technologiją – reguliuojamas šviesos ryškumas su halogeninei lempai būdinga spalvų temperatūra, prašo reikalavimą patikslinti, nurodant „Filtras įgalinantis pereiti į apšvietimo spektrą, analogišką halogeniniam apšvietimui arba reguliuojamas šviesos ryškumas su halogeninei lempai būdinga spalvų temperatūra“.
Atsakymas:
Atsižvelgiant į rinkos konsultacijos metu gautą tiekėjo prašymą dėl techninės specifikacijos 1.23.1 punkte nurodyto reikalavimo, priimtas sprendimas patikslinti techninės specifikacijos 1.23.1 punkte nurodytą reikalavimą bei nauja redakcija jį išdėstyti taip:

	1.23.
	Filtrai
	1. Filtras įgalinantis pereiti į apšvietimo spektrą, analogišką halogeniniam apšvietimui arba reguliuojamas šviesos ryškumas su halogeninei lempai būdinga spalvų temperatūra.



Klausimas:
Tiekėjas prašo į ekonominio naudingumo vertinimo kriterijus papildomai įtraukti naują kriterijų „Galimybė valdyti mikroskopą rankenose integruotų valdymo elementų pagalba“, už kurį būtų suteikti papildomi balai tiekėjams.
Atsakymas:
Pažymėtina, kad techninės specifikacijos 1.24 punkte nurodytas reikalavimas „Apšvietimo intensyvumo reguliavimas kojiniu pedalu“ atitinka minimalius ligoninės poreikius. Perkančioji organizacija, atsižvelgdama į ligoninės poreikius ir siekdama neriboti galimų pirkime dalyvauti tiekėjų konkurencijos, sprendžia neatsižvelgti į tiekėjo prašymą ir neįtraukti į ekonominio naudingumo vertinimo kriterijus papildomo kriterijaus.
Klausimas:
Dėl techninės specifikacijos 1.25.1 punkte nurodyto reikalavimo „Vaizdo kamera. Integruota arba prijungta per vaizdo šakotuvą“. Tiekėjas atkreipia dėmesį, kad per vaizdo šakotuvą jungiama vaizdo kamera, kaip papildomai atsišakojęs įrenginys žymiai apsunkiną darbą su mikroskopu, prideda papildomų jungiamųjų laidų, atsiranda problemos dėl laidų gedimų, sudėtinga atlikti mikroskopo dezinfekciją. Atsižvelgiant į tai, tiekėjas siūlo į ekonominio naudingumo vertinimo kriterijus papildomai įtraukti naują kriterijų „Oftalmologinis chirurginis mikroskopas su integruota vaizdo kamera“, už kurį būtų suteikti papildomi balai tiekėjams.
Atsakymas:
Pažymėtina, kad techninės specifikacijos 1.25.1 punkte nurodytas reikalavimas atitinka minimalius ligoninės poreikius. Perkančioji organizacija, atsižvelgdama į ligoninės poreikius ir siekdama neriboti galimų pirkime dalyvauti tiekėjų konkurencijos, sprendžia neatsižvelgti į tiekėjo prašymą ir neįtraukti į ekonominio naudingumo vertinimo kriterijus papildomo kriterijaus.

Klausimas:
Dėl techninės specifikacijos 1.26 punkte nurodyto reikalavimo „Kompiuterinis asistentas kataraktos operacijoms, arba kompiuterinė operacinių vaizdų įrašymo sistema“.
1) Tiekėjas atkreipia dėmesį, kad kompiuterinis asistentas kataraktos operacijoms ir kompiuterinė operacinių vaizdų įrašymo sistema yra visiškai skirtingą vertę ir funkcionalumą mikroskopui suteikiantys privalumai. Atsižvelgiant į tai, tiekėjas siūlo į ekonominio naudingumo vertinimo kriterijus papildomai įtraukti naują kriterijų „Oftalmologinis chirurginis mikroskopas su kompiuteriniu asistentu kataraktos operacijoms“,  už kurį būtų suteikti papildomi balai tiekėjams.
2) Tiekėjas siūlo reikalavimą patikslinti, nurodant „Kompiuterinis asistentas kataraktos operacijoms arba mikroskopo vaizdų operacinė sistema”.
Atsakymas:
Atsižvelgiant į rinkos konsultacijos metu gautus tiekėjų siūlymus dėl techninės specifikacijos 1.26 punkte nurodyto reikalavimo ir naujai įvertinus ligoninės poreikį, kad šiuo metu nėra aktualus kompiuterinis asistentas kataraktos operacijoms, perkančioji organizacija sprendžia patikslinti techninės specifikacijos 1.26 punkte nurodytą reikalavimą bei nauja redakcija jį išdėstyti taip:

	1.26.
	Kompiuterinė operacinių vaizdų įrašymo (arba mikroskopo vaizdų operacinė) sistema:
	



Klausimas:
Dėl techninės specifikacijos 1.26.1.3 punkte nurodyto reikalavimo „Ekranas. Įstrižainė ne mažiau kaip 45 cm“. Tiekėjas prašo „<...> skirti papildomų naudingumo balų jeigu ekrano įstrižainė yra didesnė nei 65 cm“.
Atsakymas:
Perkančioji organizacija pažymi, kad techninėje specifikacijoje reikalaujama ekrano įstrižainė atitinka ligoninės poreikius, todėl netikslinga atsižvelgti į tiekėjo prašymą ir suteikti papildomus balus už siūlomą didesnės įstrižainės ekraną.

